|  |  |
| --- | --- |
| **В сила до 31.12.2022 г.** | **В сила от 01.01.2023 г.** |
| **15.** Отсрочен данъчен пасив се признава за всички облагаеми временни разлики, до степента, до която отсроченият данъчен пасив възниква от:  а) първоначалното признаване на репутация; или  б) първоначалното признаване на актив или пасив при операция, която:  i) не е бизнес комбинация;  ii) към момента на извършване на операцията не влияе нито върху счетоводната, нито върху облагаемата печалба/загуба | **15.** Отсрочен данъчен пасив се признава за всички облагаеми временни разлики, до степента, до която отсроченият данъчен пасив възниква от:  а) първоначалното признаване на репутация; или  б) първоначалното признаване на актив или пасив при операция, която:  i) не е бизнес комбинация;  ii) към момента на извършване на операцията не влияе нито върху счетоводната, нито върху облагаемата печалба/загуба, **както и**  **iii) към момента на извършване на операцията не поражда еднакви облагаеми и приспадащи се временни разлики.** |
| **22.** При първоначалното признаване на актив или пасив може да възникне временна разлика например, ако част или цялата цена на придобиване на актива не подлежи на приспадане за данъчни цели. Методът на счетоводно отчитане на такава временна разлика зависи от естеството на операцията, която е довела до първоначалното признаване на актива или пасива:  а) в бизнес комбинация предприятието признава всякакви отсрочени данъчни пасиви или активи и това засяга сумата на репутацията или печалбата на изгодната покупка, които то признава (вж. параграф 19);  б) ако операцията влияе върху счетоводната или облагаемата печалба, предприятието признава всички отсрочени данъчни пасиви или активи, както и произтичащите от тях отсрочени данъчни разходи или приходи в печалбата или загубата (вж. параграф 59);  в) ако операцията не представлява бизнес комбинация и не засяга нито счетоводната, нито облагаемата печалба, предприятието би могло, при отсъствието на изключенията, описани в параграфи 15 и 24, да признае възникналия отсрочен данъчен пасив или актив и да коригира балансовата стойност на актива или пасива със същата стойност. Такива корекции биха направили финансовите отчети по-малко прозрачни. Поради това настоящият стандарт не разрешава предприятието да признава така възникналия отсрочен данъчен пасив или актив нито при първоначалното признаване, нито впоследствие (вж. примера по-долу). Освен това предприятието не признава последващите изменения в непризнатите отсрочени данъчни пасиви или активи, когато активът се амортизира. | **22.** При първоначалното признаване на актив или пасив може да възникне временна разлика например, ако част или цялата цена на придобиване на актива не подлежи на приспадане за данъчни цели. Методът на счетоводно отчитане на такава временна разлика зависи от естеството на операцията, която е довела до първоначалното признаване на актива или пасива:  а) в бизнес комбинация предприятието признава всякакви отсрочени данъчни пасиви или активи и това засяга сумата на репутацията или печалбата от изгодната покупка, които то признава (вж. параграф 19);  б) ако операцията влияе върху счетоводната или облагаемата печалба **или поражда еднакви облагаеми и приспадащи се временни разлики**, предприятието признава всички отсрочени данъчни пасиви или активи, както и произтичащите от тях отсрочени данъчни разходи или приходи в печалбата или загубата (вж. параграф 59);  в) ако операцията не представлява бизнес комбинация и не влияе нито върху счетоводната, нито върху облагаемата печалба **и не поражда еднакви облагаеми и приспадащи се временни разлики,** предприятието би могло, при отсъствието на изключението, описано в параграфи 15 и 24, да признае възникналия отсрочен данъчен пасив или актив и да коригира балансовата стойност на актива или пасива със същата стойност. Такива корекции биха направили финансовите отчети по-малко прозрачни. Поради това настоящият стандарт не разрешава предприятието да признава така възникналия отсрочен данъчен пасив или актив нито при първоначалното признаване, нито впоследствие (вж. примера по-долу). Освен това предприятието не признава последващите изменения в непризнатите отсрочени данъчни пасиви или активи, когато активът се амортизира. |
| **24.** Отсрочен данъчен актив се признава за всички приспадащи се временни разлики до степента, до която е вероятно да съществува облагаема печалба, срещу която да могат да се оползотворят приспадащите се временни разлики, освен ако отсроченият данъчен актив не произтича от първоначалното признаване на актив или пасив в операция, която:  а) не е бизнес комбинация; и  б) не влияе нито върху счетоводната, нито върху данъчната печалба/загуба към момента на извършване на операцията. | **24.** Отсрочен данъчен актив се признава за всички приспадащи се временни разлики до степента, до която е вероятно да съществува облагаема печалба, срещу която да може да се оползотвори приспадащата се временна разлика, освен ако отсроченият данъчен актив не произтича от първоначалното признаване на актив или пасив в операция, която:  а) не е бизнес комбинация;  б) не влияе нито върху счетоводната, нито върху данъчната печалба/загуба към момента на извършване на операцията, **както и**  **в) към момента на операцията не поражда еднакви облагаеми и приспадащи се временни разлики** |